MOKUNA II 
A nele ka Makaula i ka ike i kana mea e ukali nei, haalele keia ia 
Kamaoha, hiki keia iluna pono o Kaala, a malaila oia i ike ai e pio 
ana ke anuenue i Molokai; nolaila, haalele ka Makaula ia wahi, 
kaapuni hou ia Oahu nei; o ka lua ia o kana huakai kaapuni ana, 
1 mea e hiki ai ia ia ke ike maopopo i kana mea e ukali nei, no ka 
mea, ua ano e ka hana a ke anuenue, no ka holoholoke ana i kela wahi 
keia wahi. 
I ka la a ua Makaula nei i haalele ai ia Kaala, hiki mua aku ola 
iluna o Kuamooakane, aia hoi e pio ana ke anuenue i Molokai, e ku 
ana ka punohu i uhipaaia e na ao hekili, ekolu mau la oia nei ma 
Kuamooakane, ua hoomauia ka uhi paapu a ka ua a me ka noe. 
I ka eha o na la oia nei malaila, loaa ia ia he waa e holo ana i 
Molokai; kau aku la oia maluna o ka waa, a holo aku la a like a like 
o ka moana, loaa ka manao ino i na mea waa, no ka mea, ua uluhua 
laua i ua Makaula nei no ka hiamoe, a me ka ala a mau ana o kahi 
puaa, a o-o-o mau no hoi o kahi moa. 
A no keia mea, kunou aku la ka mea mahope o ka waa i ke kanaka 
iluna o kuaiako, e hoi hou ka waa i hope, a hoonoho hou i ka Makaula 
1 Oahu nei, a ua like ka manao o na mea waa ma ia mea e hoihoi hope 
ka waa, e moe ana nae ka Makaula ia manawa. 
Hoohuli ae Ja na mea waa i ka waa i hope a holo i Oahu nei; 
ia manawa a ka waa e hoi hope nei, hoohuoi iho la ka Makaula i ka pa 
ana a ka makani ma kona papalina, no ka mea, ua maopopo ia ia 
kahi a ka makani i pa aii ka holo ana mai Oahu aku nei manao iho 
Ja oia, ma kai mai ka makani e pa nei. 
Nolaila, kaakaa ae la na maka o ka Makaula, aia hoi e hoi hou 
ana ka waa i Oahu nei; ia manawa, nalu iho la ka Makaula i ke 
kumu o keia hoi hou ana o ka waa. Aka hoi, no ko ianei makemake 
e ike maopopo i ka hana a na mea waa, pule aku la oia 1 kona Akua 
ia Kuikauweke, e hooili mai i ka ino nui, maluna o ka moana. 
Ta ia e pule ana iloko ona iho, hiki koke mai la ka ino nui maluna 
o Jakou, a pono ole ka manao o na mea waa. 
Ta manawa, hoala ae la na mea waa ia ianei, “ E keia kanaka e moe 
nei! e ala ae paha oe, kainoa paha he pono kau i kau mai ai maluna 
o ko maua waa, aole ka! oia no ka moe a nei kanaka la o uka.” 
Alaila, ala ae la ua Makaula nei, e hooiho ana ka waa 1 Oahu nei. 
Alaila, ninau aku la oia ina mea waa, “ Heaha iho nei keia hana a 
olua ia’u i hoi hope ai ka waa? A heaha kuu hewa?” 
355 
